হাওড়া ছাড়াও এবার শিয়ালদহ থেকে ছাড়বে বন্দে ভারত

কলকাতা: কলকাতাবাসীর (Kolkata) জন্য সুখবর। এবার শিয়ালদহ (Sealdah Rail Station) থেকেও বন্দে ভারত (Bande Bharat) ছাড়ার পরিকল্পনা নিয়েছে ভারতীয় রেল।

এমনিতে হাওড়া (Howrah) থেকে বন্দে ভারত (Bande Bharat) ছাড়ে। এবার শিয়ালদহ থেকে এই প্রস্তুতি নেওয়া হচ্ছে। সব কিছু ঠিক ঠাক থাকলে তিনমাসের মধ্যে শিয়ালদহ থেকে বন্দে ভারত তার যাত্রা শুরু করবে।

রেল সূত্রে খবর, কলকাতা টার্মিনাল লাগোয়া কাশীপুরে আধুনিক কোচিং ডিপো (Modern Coaching Depot at Kashipur) তৈরি করা হবে। আনুমানিক খরচ পড়বে ২৫০ কোটি টাকা। ট্র্যাকের কাজ চলবে। সেই সমস্ত কাজ শেষ হলে বন্দে ভারত চালানো হবে।

ওই সমস্ত ইতিমধ্যেই পরিদর্শন করেছেন পূর্ব রেলের উচ্চ পদস্থ আধিকারিকরা। এই প্রকল্পের বাস্তবায়নের জন্য ৩ মাস সময় লাগতে পারে জানিয়েছেন পূর্ব রেলের জেনারেল ম্যানেজার। হাওড়া থেকে ধানবাদ সংলগ্ন ছোটা আমবানা পর্যন্ত এই প্রকল্পের কাজ।

আরও পড়ুন: Bande Bharat Express | বৃহস্পতিবার থেকে যাত্রা শুরু হাওড়া-পুরী বন্দে ভারত এক্সপ্রেসের

উল্লেখ্য, ২০২৩ সালে ১ জানুয়ারি থেকে হাওড়া থেকে প্রথম বন্দে ভারত পরিষেবা শুরু হয়। তবে উদ্বোধনী পরিষেবাটু ৩০ ডিসেম্বর হাওড়া থেকে চালানো হয়েছিল। এটি পূর্ব ভারতে প্রথম বন্দে ভারত ট্রেন পরিষেবা। হাওড়া ছাড়াও দেশের বড় বড় মেট্রো শহরগুলি থেকে বন্দে ভারত ট্রেন চলাচল করে থাকে। বাংলায় প্রথম বন্দে ভারত চালু হয় হাওড়া থেকে নিউ জলপাইগুড়ি রুটে।

এই মুহূর্তে রাজ্যে মোট নয়টি রুটে চলে বন্দে ভারত। তার মধ্যে হাওড়া–নিউ জলপাইগুড়ি, হাওড়া–পুরী, নিউ জলপাইগুড়ি–গুয়াহাটি, হাওড়া–পাটনা, নিউ জলপাইগুড়ি–পাটনা, হাওড়া–রাঁচি, হাওড়া–ভাগলপুর, হাওড়া–গয়া ও হাওড়া–রৌরকেল্লা বন্দে ভারত রয়েছে।

দেখুন অন্য খবর-